यसअघिसम्म सुदूरपश्चिमका बासिन्दाले राजधानी काठमाडौँं र कर्णाली नदी पूर्वका आफ्नै देशका क्षेत्रमा जानु पर्दा भारतको बाटो भएर जानुपर्ने बाध्यता रहेको थियो । विसं ०४६ मा भएको राजनीतिक परिवर्तनपछि यो क्षेत्रको सडक, पुलपुलेसा, शिक्षा, स्वास्थ्य, सञ्चार, वित्तीय लगायतका क्षेत्रमा उल्लेखनीय सुधार देखिएको भए पनि जनताको गरिबी, अभाव, बेरोजगारी समस्या भने घट्नुको साटो बढ्दै गएको छ । फलस्वरुप बर्सेनि ठूलो संख्याका युवा कामको खोजीमा भारत पस्न बाध्य हुने गरेका छन् ।
